10/04/2013 | Administración LocalMunicipal
Carral
Acordo definitivo de imposición da taxa do Concello de Carral pola prestación de servizos de emerxencia e outros análogos, así coma de aprobación da ordenanza fiscal reguladora dela

Na sesión ordinaria do Pleno do Concello de Carral realizada o 31 de xaneiro de 2013 adoptáronse, entre outros, os seguintes acordos: “1.- Aprobar de xeito provisorio a imposición da taxa do Concello de Carral pola prestación de servizos de emerxencia e outros análogos, así coma a ordenanza fiscal reguladora dela.2.-Expoñer o acordo provisorio de imposición da taxa e de aprobación da ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia da Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3.-Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón provisorio, sen necesidade dun novo acordo plenario.4.- O acordo definitivo ou provisorio elevado automaticamente a tal categoría, e o texto íntegro da ordenanza, publicarase no Boletín Oficial da Provincia da Coruña, e non entrará en vigor até que se realice tal publicación.”. Logo de someter os devanditos acordos a exposición pública mediante o anuncio publicado no taboleiro de edictos do Concello de Carral, previo anuncio no BOP da Coruña nº 30, do 13 de febreiro de 2013, durante o prazo de trinta días hábiles establecido ao efecto, entre os días 18 de febreiro e 26 de marzo de 2013, de acordo co informe emitido o 1 de abril de 2013 pola auxiliar do rexistro xeral do Concello, segundo o cal non foi presentada en tal rexistro xeral do Concello de Carral reclamación ningunha no devandito prazo, esta Alcaldía ditou, en uso das atribucións que lle confere o artigo 21.1. a), r) e s) LRBRL, o decreto 111/2013 o 1 de abril de 2013 polo que resolveu 1.-Entender elevado a definitivo o devandito acordo plenario provisorio de imposición da taxa do Concello de Carral pola prestación de servizos de emerxencia e outros análogos, así coma de aprobación da ordenanza fiscal reguladora dela, por non terse presentado reclamación alguna a aquel durante o prazo establecido ao efecto, en aplicación do artigo 17.3 TRLRFL.2.- Dispoñer o inserimento no Boletín Oficial da Provincia da Coruña do acordo definitivo a que se refire o apartado anterior, incluindo o provisorio elevado automáticamente a tal categoría, e o texto íntegro da ordenanza fiscal, con indicación de que contra deles non cabe outro recurso que o contencioso-administrativo, que se poderá interpoñer, a partires de tal publicación na forma e prazos que establecen as normas reguladoras da devandita xurisdición (19.1 TRLRFL), e sen que entren en vigor até que se teña levado a cabo a devandita publicación. (17.4 TRLRFL) ARTIGO 1º- FUNDAMENTO E NATUREZA En uso das facultades atribuídas polos artigos 133.2 e 142 da Constitución Española e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 ao 19 e 20.4 k) do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, este Concello establece a “taxa por prestación dos servizos de emerxencias e outros análogos”. ARTIGO 2º- FEITO IMPOÑIBLE. Constitúen o feito impoñible da taxa a prestación dos servizos públicos ou a realización das actividades administrativas en réxime de Dereito Público de competencia municipal seguintes (de solicitude ou recepción obrigatoria para a cidadanía ou que non se presten ou realicen polo sector privado): 1.-A vixilancia, protección, ordenación e regulación do tráfico, estacionamento de vehículos e calquera outra actividade singular de regulación e control do tráfico urbano, tendente a facilitar a circulación de vehículos, e distintas ás habituais de sinalización e ordenación do tráfico, que sexa motivada pola celebración de espectáculos e esparexementos públicos que pola súa natureza, pola aglomeración de público que provoquen ou polas necesidades de ordenar o acceso e saída do público e vehículos así o esixan.2.-Servizos de competencia local que especialmente sexan motivados pola celebración de espectáculos públicos, grandes transportes, pasos de caravana e calesquera outras actividades que esixan a prestación dos devanditos servizos especiais.3.-A prestación de servizos de emerxencia nos casos de alarmas derivadas de incendios (en supostos de prevención e extinción deles), accidentes de tráfico, afundimentos totais ou parciais de edificios e instalacións, ruinas, derrubos, inundacións, salvamentos, cortes de silvas e outros análogos e, en xeral, de protección de persoas e bens, comprendéndose tamén o mantemento do servizo e a cesión do uso de maquinaria e equipo adscritos a tales servizos.4.-Calquera outro servizo de recepción obrigatoria prestado polo Servizo municipal de emerxencias ou por outros servizos municipais, nas materias obxecto desta taxa.5.-As actuacións que, aínda non sendo de recepción obrigatoria, sexan realizadas polo persoal do Servizo de emerxencias do Concello e/ou por outros servizos municipais nas materias obxecto desta taxa a requerimento dos interesados. Non estarán suxeitos a tasa os servicios seguintes: 1.-Os realizados en beneficio da xeneralidade ou dunha parte considerable da poboación de Carral ou en casos de catástrofe ou calamidade pública oficialmente declarada pola Corporación (Protección Civil). 2.-As saídas dos medios do departamento que non chegaren a utilizarse, sempre e cando non fosen requeridas polo suxeito pasivo. ARTIGO 3º- SUXEITO PASIVO Son suxeitos pasivos desta taxa, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria, que soliciten ou resulten beneficiadas ou afectadas polos servizos ou actividades locais que constitúen o feito impoñible da taxa. Terán a condición de substituto do contribuínte: a) No caso dos servizos ou actividades que beneficien ou afecten aos ocupantes de vivendas ou locais, os propietarios dos devanditos inmobles, quenes poderán repercutir, no seu caso, as cotas sobre os respectivos beneficiarios (usufructuarios, inquilinos e arrendatarios). b) No caso da prestación do servizo de prvención e extinción de incendios, accidentes de tráfico, prevención de ruínas, construcións e derrubos, salvamentos e en xeral, de protección de persoas e bens, comprendéndose tamén o mantemento do servizo, as entidades ou sociedades aseguradoras do risco. ARTIGO 4º- RESPONSABLES. Responderán solidiaria ou subsidiariamente das obrigas tributarias do suxeito pasivo, as persoas físicas ou xurídicas a que se refiren os artigos 41, 42 e 43 da Lei xeral tributaria. ARTIGO 5º- EXENCIÓNS E BENEFICIOS FISCAIS. Os suxeitos pasivos da taxa gozarán das exencións e bonificacións que establezan as leis estatais ou autonómicas aplicables na materia. ARTIGO 6º- COTA TRIBUTARIA A cota tributaria determinarase en función do número de efectivos, tanto persoais como materiais que se empreguen na prestación do servizo e o tempo investido neste, segundo a tarifa indicada no artigo seguinte. ARTIGO 7º- TARIFAS A tarifa mínima pola prestación dos servizos será de 35 euros. ARTIGO 8: DEVENGO Devéngase a taxa e nace a obriga de contribuir cando saia da base a dotación correspondente, momento no que se inicia, para todos os efectos, a prestación do servizo. ARTIGO 9: RÉXIME DE LIQUIDACIÓN E INGRESO O Servizo municipal de emerxencias, así coma os demais servizos municipais que actúen en cada caso, efectuarán o parte de cada unha das súas actuacións expoñendo as circunstancias que en cada caso concorran e especialmente aquelas que, de conformidade co disposto no artigo 2, poidan dar lugar a inesixencia da taxa. Os coordinadores dos correspondentes servizos remitiranlles aos servizos tributarios deste concello, dentro dos quince días seguintes á prestación de calquera servizo suxeito a tributación, a relación detallada de todas as circunstancias necesarias para practicar a liquidación que corresponda, que será notificada para o ingreso directo na forma e prazos sinalados polo Regulamento xeral de recadación e demais normativa aplicable na materia. ARTIGO 10: INFRACCIÓNS E SANCIÓNS TRIBUTARIAS. En todo o relativo á cualificación de infraccións tributarias, así como das sancións que a estas lle correspondan en cada caso, estarase ó disposto nos artigos 183 e seguintes da Lei xeral tributaria. DISPOSICIÓN FINAL A presente Ordenanza entrará en vigor a partir do día seguinte ao da publicación da súa aprobación definitiva no Boletín Oficial da Provincia da Coruña, e permanecerá en vigor até a súa modificación ou derrogación expresa.”. Carral, 1 de abril de 2013 O ALCALDE José Luís Fernández Mouriño